CELEX: 62017CN0694
Language: et
Date: 2017-12-11 00:00:00
Title: Kohtuasi C-694/17: Eelotsusetaotlus, mille on esitanud Cour de cassation du Grand-Duché de Luxembourg (Luksemburg) 11. detsembril 2017 – Pillar Securitisation Sàrl versus Hildur Arnadottir

19.2.2018   
            
            
               ET
            
            
               Euroopa Liidu Teataja
            
            
               C 63/9
            
         Eelotsusetaotlus, mille on esitanud Cour de cassation du Grand-Duché de Luxembourg (Luksemburg) 11. detsembril 2017 – Pillar Securitisation Sàrl versus Hildur Arnadottir
   (Kohtuasi C-694/17)
   (2018/C 063/13)
   Kohtumenetluse keel: prantsuse
   
      Eelotsusetaotluse esitanud kohus
   
   Cour de cassation du Grand-Duché de Luxembourg
   
      Põhikohtuasja pooled
   
   
      Kassaator: Pillar Securitisation Sàrl
   
      Vastustaja: Hildur Arnadottir
   
      Eelotsuse küsimus
   
   Kas isikut võib pidada 30. oktoobri 2007. aasta tsiviil- ja kaubandusasjade kohtualluvuse ning neid käsitlevate kohtuotsuste tunnustamise ja täitmise Lugano konventsiooni artikli 15 tähenduses „tarbijaks“ krediidilepingu raames, mis ei kuulu krediidi kogusummat arvestades Euroopa Parlamendi ja nõukogu 23. aprilli 2008. aasta direktiivi 2008/48/EÜ, mis käsitleb tarbijakrediidilepinguid ja millega tunnistatakse kehtetuks nõukogu direktiiv 87/102/EMÜ (1), kohaldamisalasse, sest leping sõlmiti eesmärgil, mille kohta võib asuda seisukohale, et see ei ole seotud nimetatud isiku majandus- või kutsetegevusega, ning kui puudub riigisisene õigusnorm, mille kohaselt direktiivi sätteid kohaldatakse valdkondades, mis ei kuulu selle kohaldamisalasse?
   
      (1)  ELT L 133, lk 66.